stanford-oval/wikipedia huggingface dataset:
Corri English

Corri English (s. Corri Englisby, 10. toukokuuta 1978 Atlanta, Georgia, Yhdysvallat) on yhdysvaltalainen näyttelijä. Hän työskenteli kahdesti näyttelijä Danielle Panabakerin kanssa vuonna 2004 – ensin elokuvassa Stuck in the Suburbs ja myöhemmin tv-elokuvassa Searching for David's Heart.
Sulautettu tietokanta

Sulautettu tietokanta on teknologia, jossa tietokannan hallintajärjestelmä rakennetaan sovellusohjelmaan eikä erillisenä työkaluna: tämä myös piilottaa tietokannan loppukäyttäjältä.
Ohjelmistoja

Berkeley DB (BDB)
DBM
libmysqld
Lightning Memory-Mapped Database (LMDB)
SQLite
Bretten

| Bretten |
| --- | --- |
 Brettenin kauppatori
 vaakuna
 Bretten
 Koordinaatit: 49°02′11″N, 08°42′22″E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  Karlsruhe
Pinta-ala:  
 – Kokonaispinta-ala:  71,12 km²
Korkeus:  n. 170 m
Väkiluku (30.6.2022):  30 046
 – Väestötiheys:  422 as./km²
Postinumero:  75015
Suuntanumero(t):  07252
Rekisterikilpi:  KA
 
 www.bretten.de 
Infobox OKVirheellinen NIMI-arvo: 
Bretten on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Kaupunki sijaitsee noin 23 kilometriä koilliseen Karlsruhesta, ja se on Bruchsalin ja Ettlingenin jälkeen Karlsruhen piirikunnan kolmanneksi suurin kaupunki. Bretten on saanut lisänimen Melanchthonstadt sen kenties kuuluisimman asukkaan, humanisti Philipp Melanchthonin, mukaan.
Brettenissä oli 30 046 asukasta kesäkuun 2022 lopussa, ja sen pinta-ala on 71,1 neliökilometriä.
Maantiede

Bretten sijaitsee Kraichgaun alueella Walzbach- ja Saalbachjokien läheisyydessä. Se sijaitsee 23 kilometriä koilliseen Karlsruhesta, 39 kilometriä lounaaseen Heilbronnista ja 17 kilometriä pohjoiseen Pforzheimista. Kaupunki on jaettu ydinkaupunkiin (saks. Kernstadt) ja yhdeksään kaupunginosaan (saks. Stadtteile).
Historia

Varhaisin tunnettu maininta Brettenistä on peräisin vuodelta 767. Maininta ilmestyi Lorschin koodeksissa. Kaupunki tunnettiin tuolloin nimellä Villa Breteheim. Brettenille myönnettiin viralliset kaupunginoikeudet vuonna 1254. Philipp Melanchthon syntyi kaupungissa vuonna 1497.
Bretten tuhoutui Pfalzin kruununperimyssodassa vuonna 1689. Vuonna 1821 kaupunkiin rakennettiin ensimmäinen synagoga, joka tuhottiin muiden saksalaisten synagogien tavoin natsien kristalliyönä vuonna 1938. Vuosien 1971 ja 1975 välillä Bretteniin liitettiin yhdeksän naapurikuntaa. Liitosten myötä kaupungin väkiluku ylitti 20 000 asukkaan rajan.
Ystävyyskaupungit

Hemer (Saksa, vuodesta 1979)
Longjumeau (Ranska, vuodesta 1981)
Condeixa-a-Nova (Portugali, vuodesta 1985)
Wittenberg (Saksa, vuodesta 1990)
Pontypool (Iso-Britannia, vuodesta 1994)
Bellegarde-sur-Valserine (Ranska, vuodesta 2001)
Aiheesta muualla

Kuvia tai muita tiedostoja aiheesta Bretten Wikimedia Commonsissa
Brettenin kaupungin viralliset Internet-sivut (saksaksi)
Constantin Dăscălescu

| Constantin Dăscălescu |
| --- | --- |
 Constantin Dăscălescu vuonna 1983.
Henkilötiedot
Syntynyt: 2. heinäkuuta 1923 Breaza de Sus, Romanian kuningaskunta
Kuollut: 15. toukokuuta 2003 (79 vuotta) Bukarest, Romania
Kansalaisuus:   Romania
Ammatti:  sorvaaja
Poliitikko
Puolue:  Romanian kommunistinen puolue
Asema:  Romanian pääministeri 1982–1989
Tutkinnot:  Ștefan Gheorghiu -akatemia Lenin-koulu
Constantin Dăscălescu (2. heinäkuuta 1923 Breaza – 15. toukokuuta 2003 Bukarest) oli romanialainen kommunistipoliitikko, joka toimi Romanian pääministerinä vuosina 1982–1989.
Dăscălescu toimi Romanian kommunistisen puolueen Galațin piirin ensimmäisenä sihteerinä vuosina 1965–1974, minkä jälkeen hän työskenteli puolueen keskushallinnossa. Maan pääministeriksi hänet nimitettiin vuonna 1982. Dăscălescu oli viimeinen diktaattori Nicolae Ceaușescun valtakauden pääministereistä ja hänen on sanottu olleen heistä kaikkein uskollisin Ceaușesculle ja tämän vaimolle Elenalle. Häntä on luonnehdittu kasvottomaksi virkamieheksi, joka totteli presidentin määräyksiä. Vallankumouksellisen liikehdinnän puhjettua joulukuussa 1989 Dăscălescu lähetettiin Timișoaraan ensin tukahduttamaan mielenosoituksia ja sitten neuvottelemaan mielenosoittajien kanssa, mutta neuvottelut eivät johtaneet mihinkään Ceaușescun taipumattomuuden vuoksi. Välittömästi Ceaușescun teloituksen jälkeen Dăscălescu määräsi viimeisellä määräyksellään kaikki poliittiset vangit vapautettaviksi, ennen kuin joutui itse eroamaan.
Dăscălescu joutui vuonna 1990 muun entisen puoluejohdon kanssa oikeuteen syytettynä satojen mielenosoittajien surmauttamisesta edellisvuonna. Hänet tuomittiin vuonna 1991 murhasta elinkautiseen vankeuteen, mutta hänet vapautettiin myöhemmin heikon terveyden perusteella.
Aiheesta muualla

Kuvia tai muita tiedostoja aiheesta Constantin Dăscălescu Wikimedia Commonsissa
Camp Buddy

| Camp Buddy |
| --- | --- |
Kehittäjä:  BLits
Suunnittelija:  Mikkoukun Zamiuz
Julkaistu:  11. marraskuuta 2018
Lajityyppi:  Visual novel
Pelimuoto:  Yksinpeli
Ikäluokitus:  18+
Alusta:  Microsoft Windows, Mac OS, Android
Lisää peliartikkeleitaVideopelien teemasivulla
Infobox OK    : 
Camp Buddy on BLitsin kehittämä visual novel -tyyppinen yaoi-teemainen eroottinen videopeli. Se julkaistiin virallisesti 11. marraskuuta 2018 Windows ja Mac OS käyttöjärjestelmille ja 21. maaliskuuta 2019 Androidille. Pelin Android-versio poistettiin myynnistä kesäkuussa 2020 määrittelemättömäksi ajaksi. Android-versio palasi myyntiin 24. kesäkuuta 2022.
Kehitys ja vastaanotto

Camp Buddy oli lokakuussa 2016 perustetun BLitsin ensimmäinen projekti. Se julkaistiin alun perin Patreon-jäsenalustalla, jossa projektin alustavaa rahoitusta pyrittiin saavuttamaan joukkorahoituksen avulla. Rahoitustavoite ylitettiin nopeasti ja peliä laajennettiin sisältämään uusia pelattavia reittejä, minipelejä sekä ääninäyttelyä ja animoituja kohtauksia. Camp Buddy julkaistiin kaksi vuotta myöhemmin ja se sai ylivoimaisesti positiivisen vastaanoton.
Peliin on julkaistu kaksi lisäosaa, joista ensimmäinen, Taiga route, julkaistiin maksuttomana päivityksenä 26. marraskuuta 2019, lisäten peliin uuden pelattavan reitin. Toinen lisäosa Scoutmaster Season julkaistiin 1. huhtikuuta 2022 ja toimii erikseen myytävänä standalone-laajennuksena.
Aiheesta muualla

BLitsin virallinen nettisivusto
Cocktail party -puhe

Cocktail party -puheeksi kutsutaan henkisesti jälkeenjääneiden ihmisten runsasta puhetta, joka jää kuitenkin sisällöllisesti köyhäksi. Nimitystä pidetään usein loukkaavana. Monissa tapauksissa vammautuneet rakastavat sanoja ja puhumista ihmisten kanssa, mutta puhe on epäloogista ajatusten yhteenliittämistä.[lähde? ] Tämä on yleistä esimerkiksi Williamsin syndroomassa.
Constantin Braun

| Constantin Braun |
| --- | --- |

Henkilötiedot
Syntynyt: 11. maaliskuuta 1988 (ikä 36) Lampertheim, Saksa
Kansalaisuus:   Saksa
Jääkiekkoilija
Pelipaikka:  puolustaja/laitahyökkääjä
Maila:  vasen
Pituus:  193 cm
Paino:  89 kg
Pelaajaura
Pääsarjaura:  2005–
Aik. seurat:  Eisbären Berlin (DEL) Krefeld Pinguine (DEL) Bietigheim Steelers (DEL)
NHL-varaus:  164. varaus, 2006 Los Angeles Kings
Constantin Braun (s. 11. maaliskuuta 1988 Lampertheim, Saksa) on saksalainen jääkiekkopuolustaja. Hän on pelannut siellä kaudesta 2005–2006 eteenpäin. Hän on Los Angeles Kingsin kuudennen kierroksen varaus.
Hänen nuorempi veljensä Laurin pelaa DEL-liigajoukkue Grizzlys Wolfsburgissa.
Maajoukkueura

Braun on edustanut Saksan maajoukkuetta useasti. Maailmanmestaruuskilpailuissa hän on pelannut vuosina 2010, 2011 ja 2014. Yhteensä hänelle on kertynyt otteluita MM-tasolla 23.
Cocktailkutsuilmiö

Cocktailkutsuilmiöllä (cocktail party effect) tarkoitetaan ihmisen kykyä erottaa yksittäisen ihmisen puhe monen yhtäaikaisen puhujan ja taustahälyn seasta. Vaikka henkilön ympärillä olisi useita puhujia, hän voi keskittyä kuuntelemaan yhtä puhujaa ja unohtaa muut puhujat.
Coco (joki)

| Coco |
| --- | --- |
 Cocojoen suu satelliittikuvassa.
Alkulähde:  San Marcos de Colón, Honduras
Laskupaikka:  Karibianmeri
Maat:  Nicaragua, Honduras
Pituus:  780 km
Virtaama:  52,2 m³/s
Coco (esp. Río Coco) on joki Keski-Amerikassa. Sen lähteet ovat Hondurasissa, ja se muodostaa osan Hondurasin ja Nicaraguan välisestä rajasta. Coco on noin 780 kilometriä pitkä, ja sen virtaama on 52,2 kuutiometriä sekunnissa.
Coco-joen lähde on San Marcos de Colónin alueella Hondurasin eteläosassa, lähellä Nicaraguan rajaa. Se virtaa Hondurasista itään Nicaraguan puolella, missä se kääntyy pohjoiseen lähellä Kilambé-vuorta. Keski- ja alajuoksulla Nicaraguan ja Hondurasin välinen raja seuraa Cocojokea. Rajasta sovittiin virallisesti vasta vuonna 1961. Coco laskee Gracias a Diosin niemen kohdalla Karibianmereen. Se muodostaa pienen suiston, jossa joki on hajaantunut kolmeen uomaan.
Cocktailtilaisuus

Ihmisiä cocktailtilaisuudessa.
Cocktailtilaisuus eli cocktailkutsut on seurustelutilaisuus, jossa nautitaan seisaaltaan alkoholijuomia, kuten cocktaileja eli drinkkejä tai viiniä, sekä pieniä paloja erilaista syötävää.
Cocktailtilaisuus on usein tyylikäs ja huolella valmisteltu tapahtuma, joka järjestetään esimerkiksi merkkipäivien, kansallisten juhlapäivien tai korkea-arvoisten vieraiden vuoksi. Tilaisuus voidaan järjestää ravintolassa tai yksityiskodissa. Cocktailtilaisuus voi olla suuritöinen ja kallis, sillä pienten suupalojen valmistaminen vaatii paljon työtä.
Cocktailtilaisuus järjestetään usein kello 16–20.30 välisenä aikana, ja se kestää pari tuntia. Kutsussa ilmoitetaan tilaisuuden alkamis- ja päättymisaika.
Cocktailtilaisuuden juomat tarjoillaan joko tarjottimilta tai juomabuffetista. Ruoat syödään ilman lautasia, käyttäen sormia tai cocktailtikkuja. Palat ovat yleensä miedosti maustettuja ja sopivat juomien kanssa yhteen. Osanottajat nauttivat juomat ja suupalat seisaaltaan, ja samalla keskustelevat ja tutustuvat toisiinsa.
Coco

Wikisanakirjassa on tähän liittyvä sananselitys: .
Coco voi tarkoittaa ainakin seuraavia:
Coco, joki Keski-Amerikassa
Coco, Gad Elmalehin ranskalainen elokuva vuodelta 2009
Coco, Pixarin elokuva vuodelta 2017
Coco, Colbie Caillatin musiikkialbumi vuodelta 2007
Co-Co, Britanniaa Eurovision laulukilpailussa 1978 edustanut yhtye
CoCo, TRS-80 Color Computer, Motorolan vuosina 1980–1991 valmistama kotitietokone
coco-taksi, kuubalainen taksi
etunimenä:
Coco Chanel (1883–1971), ranskalainen muotisuunnittelija
Coco Lee (1975–2023), amerikankiinalainen poplaulaja
Coco Martin (1930–1987), yhdysvaltalainen näyttelijä
Coco Rocha (s. 1988), kanadalainen huippumalli
Coco Vandeweghe (s. 1991), yhdysvaltalainen tennispelaaja
sukunimenä:
Ammy Coco, togolaissyntyinen laulaja, lauluntekijä ja tuottaja
Francesco Coco (s. 1977), italialainen jalkapalloilija
James Coco (1930–1987), yhdysvaltalainen näyttelijä
Coco Bandicoot, hahmo Crash Bandicoot -pelisarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Coco”, voi hakea sivunnimihaulla, laajalla sivunnimihaulla tai tekstihaulla.
Story of the Year

| Story of the Year |
| --- | --- |
 Story of the year vuonna 2009
Tiedot
Toiminnassa:  1995–
Kotipaikka:   St. Louis, Missouri, Yhdysvallat
Laulukieli:  englanti
Jäsenet:  Dan Marsala, laulu   Ryan Phillips, kitara   Philip Sneed, kitara   Adam Russell, basso   Josh Wills, rummut  
Aiheesta muualla
Kotisivut
Infobox OKNimi-testi OK: 
Story of the Year on yhdysvaltalainen vuonna 1995 perustettu yhtye St. Louisista, Missourista. Yhtye oli alun perin nimeltään 67 North, mutta he muuttivat sen sitten Big Blue Monkeyksi. Nimi vaihtui nykyiseksi Story of the Year -EP:n jälkeen vuonna 2002 yhtyeen saatua tietää, että Big Blue Monkey -niminen yhtye oli jo olemassa.
Kokoonpano > Story of the Year (2002–)

Dan Marsala – laulu
Ryan Phillips – kitara
Philip Sneed – kitara ja taustalaulu
Adam Russell – basso ja taustalaulu
Josh Wills – rummut
Kokoonpano > Big Blue Monkey (1995–2002)

Ryan Phillips – kitara
John Taylor – laulu
Perry West – basso
Dan Marsala – rummut
Greg Haupt – rytmikitara
Diskografia

2003: Page Avenue
2005: In the Wake of Determination
2008: The Black Swan
2010: The Constant
2013: Page Avenue: 10 Years and Counting
2017: Wolves
2023: Tear Me to Pieces
Cherry Juice

Cherry Juice (チェリージュース) on Haruka Fukushiman tekemä neliosainen mangasarja. Alun perin se ilmestyi tytöille suunnatussa Nakayosi-lehdessä vuosina 2004 - 2006. Se on Fukushiman pääteos. Suomeksi sen on julkaissut Egmont Kustannus vuonna 2008.
Päähenkilöt Minami ja Otome ovat olleet sisarpuolia viisi vuotta. Heidän isoäitinsä on toipumassa leikkauksesta ja täten asuu heidän luonaan Otomen huoneessa. Tämän vuoksi on Otomen jaettava huone veljensä kanssa. He ovat jakaneet huoneen puoliksi ja erottaneet osat toisistaan katossa riippuvalla lakanalla. Otomelle on varattu Minamin sänky ja Minami itse nukkuu toisella puolella huonetta futonilla. Tämä johtaa usein siihen, että Otome tippuu sängystään puolialastomana ja yksinollessaan he tutkivat toistensa tavaroita.Pian myöhemmin poika nimeltään Amane suutelee Otomea ja he alkavat seurustella. Tämä saa Minamin ajattelemaan omia tunteitaan ja pakottaa hänet tiedostamaan, että hän saattaakin tuntea Otomea kohtaan enemmänkin, kuin vain veljellisiä tunteita. Minamin käydessä kamppailua tunteistaan, alkaa myös Otome tuntea samoin.
Aiheesta muualla

Otto Sinisalo: Tähtisadetta ja sisarrakkautta (Arkistoitu – Internet Archive). Lumo 29.4.2008.
Camouflage (yhtye)

| Camouflage |
| --- | --- |
 Camouflage esiintymässä Kölnissä vuonna 2014.
Tiedot
Toiminnassa:  1983–
Tyylilaji:  synthpop, uusi aalto, dark wave
Kotipaikka:  Bietigheim-Bissingen, Baden-Württemberg, Saksa
Jäsenet:  Marcus Meyn Heiko Maile Oliver Kreyssig
Entiset jäsenet:  Martin Kähling
Levy-yhtiö:  SPV Atlantic
Aiheesta muualla
Kotisivut
Infobox OKNimi-testi OK: 
Camouflage on saksalainen uuden aallon trio, joka koostuu päälaulajasta Marcus Meynista, Heiko Mailesta ja Oliver Kreyssigista. Heidän vuoden 1988 kappaleensa ”The Great Commandment” sijoittui Billboard Hot 100 -listan sijalle 59. ja oli kolme viikkoa Yhdysvaltain tanssimusiikin listan sijalla 1. He julkaisivat myös kaksi muuta pienempää tanssihittiä vuonna 1989.
Diskografia

| --- | --- |
 Studioalbumit Voices & Images (1988)  Methods of Silence (1989)  Meanwhile (1991)  Bodega Bohemia (1993)  Spice Crackers (1995)  Sensor (2003)  Relocated (2006)  Greyscale (2015) Kokoelma-albumit Best of Camouflage: We Stroke the Flames (1997)  Rewind – Best of 85–97 (2001)  Archive#1 (Rare Tracks) (2007)  The Singles (2014) Livealbumit Live in Dresden (2009,  CD + DVD) Musiikkiboksit The Box 1983–2013 (2014) Muut albumit Demo (1985) :  Singlet ”The Great Commandment” (1987)  ”Strangers’ Thoughts” (1988)  ”Neighbours” (1988)  ”That Smiling Face” (1989)  ”Love Is a Shield” (1989)  ”One Fine Day” (1989)  ”Heaven (I Want You)” (1991)  ”This Day” / ”Handsome” (double A side) (1992)  ”Suspicious Love” (1993)  ”Close (We Stroke the Flames)” (1993)  ”Jealousy” (1993)  ”Bad News” (1995)  ”X-Ray” (1996)  ”Love Is a Shield” (12″) (1997)  ”Thief” (1999)  ”The Great Commandment 2.0” (2001)  ”Me and You” (2003)  ”I Can’t Feel You” (2003)  ”Motif Sky” (2006)  ”Something Wrong” (2006)  ”The Pleasure Remains” (2007)  ”Shine” (2015)  ”Count on Me” (2015) (Peter Heppnerin kanssa)
Aiheesta muualla

Kuvia tai muita tiedostoja aiheesta Camouflage (yhtye) Wikimedia Commonsissa
Sulautettu järjestelmä

Sulautettu järjestelmä (engl. embedded system) on tiettyyn tarkoitukseen tehty laite tai laitteisto, jota ohjaa tietokone. Sille on tyypillistä, että käyttäjän ei tarvitse olla tietoinen laitteen sisällä olevasta tietokoneesta, vaikka voikin sen olemassaolon helposti päätellä. Suomenkielisen termin sulautettu järjestelmä otti käyttöön 1980-luvun alussa Lauri Gröhn Telenokialla työskennellessään.
Tyypillisesti sulautetun järjestelmän ohjelmisto ja laitteisto on suunniteltu juuri kyseistä tarkoitusta varten. Joissain (harvinaisissa) tapauksissa ne on suunniteltu yhtä aikaa yhteisillä välineillä, jolloin voidaan puhua yhteissuunnittelusta (engl. codesign). Monet sulautetut järjestelmät ovat suhteellisen pieniä, ja ne on toteutettu mikrokontrollerien avulla. Lisäksi järjestelmät voivat olla mobiileja (matkapuhelimet, GPS-laitteet) ja akkukäyttöisiä, mikä asettaa tiukkoja vaatimuksia energian kulutukselle. Toisaalta suurimmat sulautetut järjestelmät voivat sisältää useita hyvin tehokkaita tietokoneita (puhelinkeskukset, lentokoneiden avioniikkajärjestelmät).
Perinteisesti sulautetut järjestelmät ovat olleet suljettuja, eli niin sanottu kolmas osapuoli ei ole voinut tarjota niihin ohjelmiaan. Joissakin uudemmissa järjestelmissä on mahdollistettu tällaisten sovelluksien lisääminen järjestelmään (esimerkiksi joissain matkapuhelinmalleissa ja tallentavissa digitv-sovittimissa). Myös avoimen lähdekoodin käyttö on nopeasti yleistymässä sulautettujen järjestelmien kehityksessä. Esimerkiksi osa matkapuhelinten käyttöjärjestelmistä perustuu avoimeen lähdekoodiin (Symbian, Android).
Sulautetuilla järjestelmillä toteutetaan nykyään paljon sellaisia järjestelmiä, jotka aiemmin toteutettiin
elektroniikan erilliskomponenteilla ja ASIC-piireillä. Sulautettuja järjestelmiä on runsaasti automaation eri sovelluksissa (venttiilit, anturit, ohjausjärjestelmät), autoissa (moottorin ohjaus, lukkiutumattomat jarrut, luistonesto, ajotietokone), viihde-elektroniikassa (televisio, CD- ja DVD-soittimet), ja kodinkoneissa (mikroaaltouuni, astian- ja pyykinpesukone). Osa järjestelmistä on sellaisia, joita ei aiemmin ole voitu järkevästi edes toteuttaa (matkapuhelin, GPS-paikannin, pankkiautomaatti).
Historiallisesti sulautetut järjestelmät ovat olleet hyvin pieniä ja ovat toimineet ilman käyttöjärjestelmää: näiden tehtävänä on ollut vain muutaman sensorin seuranta. Esineiden internet -laitteissa kommunikointi (langallinen tai langaton) muiden järjestelmien kanssa on merkittävämmässä osassa ja vaatii enemmän ohjelmistotukea.
Sulautetussa järjestelmässä laitteen koko ohjelmisto voidaan luokitella firmwareksi mukaan lukien sen käyttöjärjestelmä, mutta joissakin kevyissä sulautetuissa järjestelmissä ei ole käyttöjärjestelmää, vaan laite suorittaa firmwarea suoraan.
Sulautettujen järjestelmien ohjelmointiin käytetään usein C-kieltä ja myös C++ ja assembly ovat käytössä. C-kieli on lähellä laitteistoa, mutta ei ole niin laitekohtaista kuin assembly.
Aiheesta muualla

Kuvia tai muita tiedostoja aiheesta Sulautettu järjestelmä Wikimedia Commonsissa
Wikikirjastossa on aihe: Sulautetut järjestelmät
Cardiffin yliopisto

| Walesin yliopisto> University of Wales Prifysgol Caerdydd |
| --- | --- |
  
 Yliopiston päärakennus
Motto:  Gwirionedd, Undod a Chytgord (’totuus, yhtenäisyys ja sopusointu’)
Perustettu:  1883 2005 (itsenäisenä yliopistona)
Tyyppi:  julkinen yliopisto
Rehtori:  Colin Riordan
Kansleri:  Jenny Randerson
Opiskelijoita:  33 260
Sijainti:  Cardiff,   Wales (51.4877°N, 3.1790°W)
Yhteistyö:   Russell-ryhmä 
Sivusto:  cardiff.ac.uk
Cardiffin yliopisto (engl. Cardiff University, kymriksi Prifysgol Caerdydd) on Walesin pääkaupungissa Cardiffissa sijaitseva yliopisto. Se on ainoa Russell-ryhmään kuuluva walesiläinen yliopisto.
Historia

Cardiffin yliopiston edeltäjä, University College of South Wales and Monmouthshire, perustettiin vuonna 1883. Se oli yksi vuonna 1893 perustetun Walesin yliopiston perustajakorkeakouluista, jolle myönnettiin samalla oikeus myöntää tutkintoja. Vuonna 1904 yliopisto nimitti Yhdistyneen kuningaskunnan ensimmäisen naispuolisen professorin, Millicent Mackenzie.
Vuonna 1972 yliopisto vaihtoi nimekseen University College, Cardiff. Vuonna 1988 Walesin yliopiston tiede- ja teknologiainstituutti sulautettiin yliopistoon. Vuonna 1999 yliopisto otti käyttöön nykyisen nimensä. Samana vuonna se liittyi Russell-ryhmään. Vuodesta 2005 yliopisto on myöntänyt tutkintoja omalla nimellään eikä Walesin yliopiston nimellä.
Kampukset

Valtaosa Cardiffin yliopiston rakennuksista sijaitsee Cathays Parkin kampuksella Cardiffin keskustan lähellä. Terveydenhuollollisten alojen opetus tapahtuu kuitenkin Walesin yliopistollisen sairaalan yhteydessä 1,5 kilometriä keskustasta pohjoiseen sijaitsevalla Heath Parkin kampuksella.
Opetus

The Guardian on sijoittanut Cardiffin yliopiston brittiläisten yliopistojen vertailussa sijalle 38, The Times sijalle 35 ja Complete University Guide sijalle 25. Maailmanlaajuisessa vertailussa se on sijoitettu Shanghai Rankingissa sijalle 151–200, CWTS Leiden Rankingissa sijalle 272, QS World University Rankingsissa sijalle 151 ja Times Higher Educationin vertailussa sijalle 189.
Rakenne

Cardiffin yliopisto käsittää kolme korkeakoulua (college), joiden alaisuudessa toimii 26 laitosta (academic school):
Taiteiden, humanististen tieteiden ja yhteiskuntatieteiden korkeakoulu
liiketoiminta
englannin kieli, viestintä ja filosofia
maantiede ja kaavoittaminen
historia, arkeologia ja uskonto
journalismi, media ja kulttuurintutkimus
oikeustiede ja politiikka
nykyaikaiset kielet
musiikki
yhteiskuntatieteet
kymrin kieli
Biolääketieteen ja biologisten tieteiden korkeakoulu
biotieteet
hammaslääketiede
terveydenhuoltotieteet
lääketiede
optometria ja näkötutkimus
farmasia ja farmaseuttiset tieteet
lääketieteelliset ja hammaslääketieteelliset jatko-opinnot
psykologia
Fysikaalisten tieteiden ja tekniikan korkeakoulu
arkkitehtuuri
kemia
tietotekniikka ja informatiikka
maantiede ja ympäristötieteet
tekniikka
matematiikka
fysiikka ja astronomia
Alumnit

Cardiffin yliopiston entisiin opiskelijoihin kuuluvat muiden muassa Irakin presidentti Barham Salih, entinen Jordanian pääministeri Faisal al-Fayiz, brittiläiset poliitikot Roy Jenkins, Neil Kinnock ja Adam Price, holokaustitutkija ja professori Yehuda Bauer, filosofi ja teologi Keith Ward, neurologi ja psykoanalyytikko Ernest Jones, Walesin piispa Andrew John, kuvajournalisti Tim Hetherington, koomikko ja näyttelijä Elis James, säveltäjä Alun Hoddinott, muusikko ja säveltäjä Karl Jenkins, toimittaja Alan Johnston, näyttelijä Siân Phillips, kirjailija Mari Strachan sekä säveltäjä Peter Reynolds.
Combat Flight Simulator

| Combat Flight Simulator |
| --- | --- |

Kehittäjä:  Microsoft
Julkaisija:  Microsoft
Julkaistu:  syksy 2006
Lajityyppi:  lentopeli
Pelimuoto:  Yksinpeli
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Combat flight simulator on Microsoftin julkaisema lentosimulaattoripelisarja. Se eroaa Microsoftin tunnetuimmasta Microsoft Flight Simulator -pelisarjasta siten, että siinä lennetään sotilaslentokoneilla.
Sarjaan kuuluu seuraavat pelit:
Combat Flight Simulator WWII Europe Series
Combat Flight Simulator 2
Combat Flight Simulator 3: Battle for Europe
Corridoio vasariano

Sisäkuvaa
Vasarin käytävä Uffizista kuvattuna. Käytävä kulkee Ponte Vecchion sillan yläpuolella.
Corridoio vasariano (’Vasarin käytävä’) on korotettu käytävä Italian Firenzessä. Se yhdistää Palazzo Vecchion ja Palazzo Pittin. Käytävä alkaa Palazzo Vecchion eteläpuolelta, se liittyy Uffizi-galleriaan ja lähtee sen eteläpuolelta, ylittäen Arnojoen ja Ponte Vecchion sillan. Rakentamishetkellä käytävä oli rakennettava Torre dei Mannellin ympärille käyttämällä ulokkeita, koska tornin omistajat kieltäytyivät yhteistyöstä. Käytävä peittää osan Santa Felicitàn kirkon julkisivusta. Käytävä pujottelee Oltrarnon alueen talorivien yli. Käytävä kapenee ennen liittymistään Palazzo Pittiin. Käytävän koko pituus on noin yksi kilometri.
Vuonna 2016 käytävä suljettiin turvallisuussyistä ja se avataan uudelleen matkailijoille 27.5.2022, jolloin vietetään vuoden 1993 Via dei Georgofili -pommituksen vuosipäivää.
Aiheesta muualla

Kuvia tai muita tiedostoja aiheesta Corridoio vasariano Wikimedia Commonsissa